ཤེས་ཡོན་སློབ་སྦྱོང་ནི་འགྲོ་བ་མིའི་རིགས་ཀྱི་ཐུན་མོང་མ་ཡིན་པའི་བྱེད་སྒོ་ཞིག་ཡིན་ལ།འགྲོ་བ་མིའི་རིགས་སྲོག་ཆགས་གཞན་ལས་ཁྱད་དུ་འཕགས་པའི་རྒྱུ་མཚན་ཉག་གཅིག་ཀྱང་ཡིན།སློབ་གྲྭའི་ཤེས་ཡོན་སློབ་སྤེལ་གྱི་བྱེད་སྒོ་ནི་གང་ཟག་སྒེར་པའི་ལུས་སེམས་མདུན་ལམ་དང་འབྲེལ་བ་མ་ཟད།འཇིག་རྟེན་སྤྱི་དང༌།རྒྱལ་ཁབ།མི་རིགས།སྤྱི་ཚོགས་བཅས་ཀྱི་ཕུགས་འདུན་དང༌།དཀའ་རྙོགལས་འགན་བཅས་དང་འབྲེལ་བ་ཡིན་པས།གཞི་རིམ་སློབ་གྲྭའི་ཤེས་ཡོན་སློབ་སྦྱོང་གི་བརྒྱུད་རིམ་ཁྲོད།སྤྱི་ཚོགས་དང་མི་སྒེར་གཉིས་ཀྱི་དགོས་དམིགས་ཡ་མ་བྲལ་བར་ཤེས་ཡོན་སློབ་སྦྱོང་གི་སྤྱི་ཁྱབ་རང་བཞིན་དང་ཐུན་མིན་རང་བཞིན་གཉིས་གཅིག་ཕན་གཅིག་གྲོགས་སུ་འགྲོ་བ་བྱ་དགོས།